નવસારીના શ્રી પ્રજાપતિ વિદ્યાર્થી આશ્રમના કાર્યકર્તા અને પ્રમુખ શ્રી બાલુભાઈના આમંત્રણે હું વલ્લભ વિદ્યાનગર આણંદ પણ ગયો. ત્યાં પ્રજાપતિ બાળકો માટે Boys Hostel તો ઘણાં સમયથી ચાલુજ હતી પણ કુમારીકા માટે હોસ્ટેલ ( Girls Hostel) શરૂ કરવા જે જમીન લેવાય ત્યાં ભૂમીપુજન વેસ્મા ગામના શ્રી વિજયદેવ રતનજી મિસ્ત્રીના હસ્તે હતું તે માટે જવાનું થયું. મને તથા કમુને પણ પુજા કરવાની તક મળી ! એ સિવાય, ૧૬મી જાન્યુઆરી- ૨૦૦૭ ના રોજ આશ્રમે જ એક સભા ગોઠવાય જેમાં મારી સાથે પરદેશથી અન્ય જ્ઞાતિજન ભારત આવેલ તે સૌને માટે સન્માન હતું. ફૂલહારથી સન્માન બાદ ભાષણો થયાં, અનેક તરફથી આશ્રમનાં સુધારા માટે સૂચનો હતાં અને પ્રગતિ કરેલ તે બાદ વખાણ ભર્યા શબ્દો હતા… એ સમયે મને પણ બે શબ્દો બોલવાની તક મળી હતી !